[pic] |kunsill lokali taL-Imqabba 29, triq il-parroċċa, l-imqabba mqb 1512 e-mail: mqabba.lc@gov.mt website: www.mqabba.gov.mt / www.lc.gov.mt | | Minuti tal-ewwel seduta (1) tal-Kunsill Lokali tal-Imqabba li nżammet nhar it-Tlieta, 2 ta' Lulju 2019 fil-Bini Amministrattiv tal-Kunsill fis-6.00pm. Preżenti: Omar Farrugia Sindku Grace Marie Zerafa Viċi Sindku Owen Sciberras Kunsillier Jonathan Dingli Kunsillier Henry Zaffarese Kunsillier Nathan Aquilina Ambaxxatur taż-Żgħażagħ Anthony Bonello Deputat Segretarju Eżekuttiv Il-bidu tal-laqgħa kien immexxi minn Grace Marie Zerafa. Talba Il-kunsillieri qalu t-talba. Aċċettazzjoni tal-Kariga ta' Sindku Id-Deputat Segretarju Eżekuttiv laqa' l-aċċettazzjoni ta' Omar Farrugia u dan kien maħtur f'din il-kariga u aktar tard id-Deputat Segretarju Eżekuttiv taħ l-insinja tal-Imqabba u l-lapel badge biex jaġixxi bħala Sindku. Aċċettazzjoni ta-Kariga ta' Viċi Sindku Id-Deputat Segretarju Eżekuttiv laqa' l-aċċettazzjoni ta' Grace Marie Zerafa bħala Viċi Sindku. Vot ta' ringrazzjament Grace Marie Zerafa ressqet vot ta' ringrazzjament għall-ħidma tal-Kunsill preċedenti. Din kienet issekondata minn Omar Farrugia u l-vot kien unanimu. Twaqqif ta' Kumitati u Dekasteri Is-Sindku qal illi minkejja dan l-impenn tat-twaqqif tad-dekasteri, il- kunsillieri qiegħdin grupp magħqud u unjoni u jitkellmu f'isem ir-residenti kollha. Hu qal importanti li nżommu l-għaqda bejnietna u r-rispett tan-nies inġibuh biss billi naħdmu f'għaqda waħda. Is-Sindku ppropona li jingħataw id-dekasteri lil kunsillieri kif ġej. Din il-proposta kienet issekondata minn Grace Marie Zerafa u għaddiet unanimament. 01.04.01 Omar Farrugia: Sorveljanza u funzjonijiet tal-Kunsill inkluż Staff Amministrattiv u ħaddiema, Finanzi, Sigurta', Materji Legali, Materjal informattiv, konsultazzjoni li tinkludi wkoll Corporate Image, Żgħażagħ u Tfal, Għaqdiet, Infrastruttura, Maniġġjar tat-Traffiku u Trasport, Proġetti u Jum l-Imqabba. 01.04.02 Grace Marie Zerafa: Programmi u Fondi tal-Unjoni Ewropeja, Integrazzjoni Soċjali, Qasam Soċjali, Anzjani, Ħarġiet tal-Kunsill u Saħħa. 01.04.03 Owen Sciberras: Edukazzjoni, Użu tal-Iskola għall-komunita', Librerija Pubblika, Aċċessibilita', Sports u Attivitajiet Fiżiċi. 01.04.04 Jonathan Dingli: Indafa, Dwal tat-Toroq u Innovazzjoni Henry Zaffarese: Wirt Storiku, Kultura, Ħarsien tal-Annimali, Oqsma u Bini tal-Gvern u Ambjent Jonathan Dingli ħareġ mil-laqgħa fis-6.30pm. 01.05 SPI/07/2019 – Finanzjament ta' Proġetti Kapitali – Apparat għal sistemi ta' irrigazzjoni Il-Kunsill, wara diskussjoni twila biex ikunu identifikati s-siti, ddeċieda li japplika għal din l-iskema fuq is-sit ta' Ġnien Tfal ir-Raħal fejn hemm il-ħsieb li jsir bicycle park. It-tieni sit preferut kien dak tal-Mentna, eżattament fir-roundabout fejn hemm il-ħsieb li jkun hemm proġett artistiku. Għal din iz-zona, hemm il-ħsieb li ssir nixxiegħa / funtana ħalli tagħti ftit ħajja. Grace Marie Zerafa filwaqt li tatrendikont ta' x'kien diġa sar fuq il-proġett tal-bicycle park, hija talbet lid-Deputat Segretarju Eżekuttiv sabiex ikellem lill-Perit għaliex din żgur kienet ħadmet xi ħaġa fuq water irrigation. Issemma' wkoll il-proġett tal-Green Infrastructure fejn il-kunsill ħareġ l-offerta pubblika u din ma ħadha ħadd. Grace Marie Zerafa ssuġġeriet sabiex naraw x'inhuma l-linji gwida tad-dipartiment tal-kuntratti u x'inhi l-possibilita' li noħorġu direct orders maqsuma fuq diversi fornituri. F'dan il-punt issemma' li Infrastructure Malta diġa' qed jaqilgħu il-by-pass inkluż il-konok tax- xtieli tas-Central Strip li kien se jsir f'dan il-proġett. Grace Marie Zerafa tkellmet dwar kif qed jaqilgħu quddiem il-garaxxi mingħajr ma kienu avżati r-residenti. Hija qalet li kellmet personalment lis-Sur Fredrick Azzopardi fejn qaltlu li din ma kienetx aċċettabbli u kellu jidħol hu fil- każ personalment. Is-Sindku qal li huwa se jkollu laqgħa mal-perit ta' Infrastructure Malta. SPI.SCI.9.2019 – C Care Project – Skema ta' Finanzjament għall-Gvern Lokali għall-Kura tal-Annimali. Deadline 12.7.19 Il-Kunsill qabel unanimament illi napplikaw għal din l-iskema. Kien deċiż li ssir laqgħa għal feeders kollha tal-qtates stray nhar il-Ħamis, 4 ta' Lulju 2019 fis-6.00pm. Din ittellgħet fuq facebook dak il-ħin stess biex nagħtu ċans lin-nies imexxu l-kelma. L-għan tal-laqgħa hu li naraw xinhu fil-bżonn tal-feeders. Is-Sindku qal li l-proġett ta' Cat Cafe huwa kbir wisq u ma tantx għandna siti fejn dan jista' jsir. L-uniku post huwa biswit iċ-ċimiterju, pero' s-Sindku nsista li mhux il-post ideali li jsir hemm. Il- proġett jinkludi wkoll in-neutering u l-ikel. Grace Marie Zerafa tkellmet dwar il-komunika li kellha mas-Sra Margaret Zammit mid-Dipartiment tal-Libreriji. Hija spjegat kif il-problema kienet illi ma nstabitx persuna illi tiftaħ is-Sibt u fl-istess waqt għamlet referenza għal e-mail li kienet bagħtet is-Sindku fl-24 ta' Mejju fejn minkejja li kien deċiż u tat struzzjonijiet li naħdmu b'persuna temporanja, il-konferma qatt ma ntalbet mill-Kunsill lid-Dipartiment hekk kif kien mitlub. Ittieħdet id-deċiżjoni sabiex Joanna Camilleri isservi ta' librara temporanja fil-librerija tal-Imqabba billi tibda' tiftaħ 4 siegħat darba fil-ġimgħa. Din kienet ġiet l-ewwel persuna waqt l-ewwel sett ta' intervisti aktar kmieni din is-sena. Se jsir avviż fuq facebook ħalli kull min għandu l-kotba jkun jista' jiġi jibdilhom minn nhar l-Erbgħa 3 ta' Lulju 2019. Grace Marie Zerafa staqsiet għaliex il-bins li kienu approvati f'Marzu li għadda għadhom ma ġewx ordnati u fl-istess waqt talbet sabiex jinżebgħu il- bankijiet ta' fejn l-iskola. Grace Marie Zerafa talbet sabiex jitwaħħlu l-fanali fuq stil antik tal- kumplament ta' Triq Valletta u fakkret f'dak ta' Santa Katerina. Is-Sindku qal li se jkun qed jiltaqa' man-NexosSe jitwaħħlu l-fanali fuq stil antik tal-kumplament ta' Triq Valletta Is-Sindku qal li kellmu l-President tas-Soċjeta' Santa Marija fejn talbu sabiex jitressaq wieħed minn dawn il-fanali li għadu kemm twaħħal fi Triq il-Parroċċa biex joqgħod il-pavaljun tal-festa ta' Santa Marija. Grace Marie Zerafa pproponiet ħarġa għal-Għawdex fl-24 ta' Lulju jew fil-31 ta' Lulju skond ikun jista' jaqdina sid ir-Restaurant. Grace Marie Zerafa ipproponiet illi tinħareġ default notice fuq il- kuntrattur tal-latrina pubblika għaliex dan nesa' jiftaħ ħinijiet estiżi fil-festa tal-Madonna tal-Ġilju u wkoll inaddafha tajjeb meta kienet inawgurata. Dwar dan kien hemm qbil unanimu u s-Sindku qal li din għandha toħroġ mill-ewwel. Grace Marie Zerafa fakkret lid-Deputat Segretarju Eżekuttiv u fl-istess ħin tat spjega dwar l-Eur80,000 li l-KLM għandu jiġbor mingħand il-kuntrattur Unique Construction bħala Planning Gain. Hija qalet li bħala Kunsill għandna nibgħatu lill-Awtorita' tal-Ippjanar ħalli naraw kif se nkunu qed nirċievu dawn il-flus. Approvazzjoni tal-iskeda tal-pagamenti numru 563. Kienet approvata l-iskeda tal-pagamenti numru 563 u inqatgħu minn fuqha items 10, 13, 16, u 24. Tmiem u qbil fuq data u ħin għal seduta oħra. Il-Kunsill se jiltaqa' nhar it-30 ta' Lulju 2019 fis-6.00pm. Magħmula minn Anthony Bonello u approvati llum 30-7-19 minn Omar Farrugia Deputat Segretarju Eżekuttiv Sindku